section_heading: Joey (TV serija)
paragraph_text: Nakon što je serija Prijatelji završila s emitiranjem 2004. godine, glumac Matt LeBlanc potpisao je ugovor za kreiranje tzv. spin-off serije naziva Joey, a koja bi radnjom pratila Joeyjev odlazak u Los Angeles i potragu za glumačkom karijerom. Kauffman i Crane nisu bili zainteresirani za seriju premda je Bright pristao biti izvršni producent uz Scotta Silverija i Shanu Goldberg-Meehan.<ref> Televizijska mreža NBC jakom marketinškom kampanjom najavljivala je seriju, a u emitiranje ju je stavila četvrtkom u 20 sati (na identičan termin Prijatelja).<ref><ref> Pilot epizodu gledalo je 18,60 milijuna ljudi,<ref> ali je gledanost tijekom obje sezone kontinuirano bila u padu skupivši u prosjeku 10,20 milijuna gledatelja za prvu, odnosno 7,10 milijuna gledatelja za drugu sezonu.